Viborger Samler, 1840-11-03
Skibet wei Gebruder, Skpr. J. C. Verdick, af Rendsborg, i sidstafvigte Mai fra Kiel med en Ladning Byg bestemt til Leith, blev i en overhændig Storm lækt og mistede Roret, og kastedes tilsidst over Skjærene ind ved Sea ham, hvor det strandede omtrent 300 Alen fra Havnen. De 3 Mænd paa Skibet vare saa udmattede, at de intet kunde foretage til deres Frelse; og allerede var Matrosen bleven skyllet overbord, da det lykkedes Skibstømmermand James Okes ved at kaste sig i Søen at frelse ham i Land, hvorved han selv fik en betydelig Contusion. En engelsk Sømand, John Binning, bandt sig et Toug om Livet, svømmede ud til Skibet, gjorde Touget fast i Baaden, fik Skipperen og Drengen ned i denne, der nu blev halet i Land, dog ikke uden at endnu 3 andre Sømænd, Daniel Peeps, Finch, og Mich. Campbell, ligeledes havde kastet sig i Søen for at forhindre Baaden fra at kæntre. Da denne Tildragelse var fra det Kongl. General=Toldkammer- og CommerceCollegium bleven indberettet til Hans Majestæt Kongen, behagede Allerhøistsamme allernaadigst at forunde James Oakes og John Binning Medaillen "for ædel Daads i Sølv, at bære i det sædvanlige Baand. (Hdt.) Hvorlidet Heste ere skikkede til Søreiser, kan man see deraf, at ombord paa Dampskibet Princes Victorial, som, bestemt fra Hamborg til Antwerpen, den 17de October var gaaet ud fra Curhavn og den 22de løbet ind til Visingen, vare af 85 Heste de 82 døde underveis og kastede ombord. Filt Klæde. J Gewerbe Bl. f. Sachsen beretter en Jndsender, at han har havt Leilighed til at see forskjellige Prover af uldent Tøi, forfærdiget efter William & Comp. i Leeds nye System, som synes at ville gjøre en Omvæltning i Handelen. – Efter 20 Aars Anstrængelser har Opfinderen været saa heldig at bringe Opfindelsen til en Grad af Fuldkommenhed, som maa sætte ikke lidet i Forundring, hvorfor det vestlig Englands og Yorkshire Fabrikanternes hele Opmærksomhed er henvendt paa denne Sag. – De først forfærdigede finere Sorter Klæde havde ikke det gode Udseende, som vævet Klæde, men nu har man lært at give dem en saadan Appretur, at Opfindelsen fortjener Klædefabrikanternes fulde Opmærksomhed. Mange frygtede for, at saadant forfærdiget Klæde ikke lod sig godt sye, hvorfor Tvivlen herover er hævet ved Klædningsstykker som manhar ladet sye deraf. Alt uldent Tøi, som kan væves, kan leveres paa denne nye Maade. Stoffet svarer til alt hvad kan forlanges; Figurer og det hævede Arbeide (Mønstret) ere ualmindeligen skarpe og skjønne. Med Hensyn til Varighed synes det sædvanlige Klæde ikke at kunne taale nogen Sammenligning med dette. Det modstaaer enhver Vold, og formedelst den lette Maade, hvorpaa det modtager Farven, er det mindre end det vævede Klæde udsat for at blive hvidt i Sømmene m.m. Formedelst dets store Styrke og Clasticitet synes det ogsaa i mange Tilfælde at kunne gjøre Læder Rangen stridig. Hurtigheden hvormed det forfærdiges, skal være saa stor, at 6 Mænd med 1 eller 2 Drenge ere istand til at forfærdige ikke mindre end 300 Vards Klæde, og ved de simpleste Midler. - Maskinen skal være saaledes indrettet, at derpaa kan forfærdiges saavel bredt som smalt Klæde. Da Productions Omkostningerne næsten udelukkende indskrænke sig til Uldens Priis, bliver det nye Stof 1/2 til 1/2 billigere, end Priserne paa Klæde nu ere. (Hdt.)